کاتمان نەماوە بۆ گۆرانی

کاتمان نەماوە بۆ گۆرانی شانۆیەکی کوردییە لە نووسین و دەرھێنانی شوان کەریم کە مانگی تشرینی دووەمی ٢٠١١ پێشکەش کرا. جیاوازیی ئەم شانۆیە لەگەڵ شانۆکانی تر ئەوە بوو کە بەجێی ھۆڵی شانۆ، لە خانوویەکی کۆنی شاری سلێمانیدا نمایش کرا؛ کە ئەوەش بە یەکێک لە ھۆکارەکانی سەرکەوتنی شانۆکە لە ئەژمار دێت.

 ناوەرۆک 
کاتمان نەماوە بۆ گۆرانی باس لە کێشە و گرفتەکانی مرۆڤی سەردەم دەکات بەتایبەت لەناو پەیوەندییەکی خۆشەویستی و خێزانەکاندا. شوێنی نمایشەکە لەگەڵ ناوەرۆکی شانۆکە لە پەیوەندیدایە و کۆنیی و ساردی خانووەکە تەعبیرێکە لەو دوو کەسەی کە خۆشەویستی لە ناویاندا کاڵ بووەتەوە؛ یان دوو دەستە بوونی خانووەکە ھێمایەکە لەو دوو ھاوسەرەی کە پێکەوە بەڵام لە دوو دونیای جیاوازدا دەژین؛ بە واتایەکی تر خانووەکە گوزارشتێکە لە نێوانی ئەم دوو ھاوسەرە و بەشێکە لەو پەیامەی کە گەیەندراوەتە بینەر.

دیمەنەکانی ناو ژووری خانووەکە یان دەرەوەی ماڵ لە ڕێگەی کامێرا و بە شێوەی ڕاستەوخۆ گوازراونەتەوە.
وێنۆک|دیمەنێک لە نمایشی کاتمان نەماوە بۆ گۆرانی

 ئەکتەرەکان 
 سەوسەن عومەر
 دیلمان سەلاح

 نمایشکردن 
 ١٣ و ١٥ و ١٧ی مانگی تشرینی دووەمی ٢٠١١ لە بارەگای تیپی مۆسیقای فۆلکلۆری کورد لە سلێمانی

 سەرچاوەکان 

پۆل:شانۆ کوردییەکان